**ТЕХНИЧКА СПЕЦИФИКАЦИЈА**

**1. Врста услуга**: Предмет јавне набавке су услуге - **Осигурање од професионалне одговорности.**

**2. Спецификација предмета набавке, количина и опис услуга**

1. **Осигурање од професионалне одговорности:**

 - Осигурана сума - Крајња обавеза за штете на лицима и стварима најмање 4.000,00 €

 - Кумулативна обавеза, за период трајања осигурања 750.000,00 €

 - Учешће у свакој штети – франшиза: за настале штете до износа до 1.000,00 € - 100,00 €, односно **10%** од износа за настале штете које су изнад 1.000,00 €

 -Максимална годишња премија по члану износи 12,00 € по средњем курсу НБС

Осигуравач ће исплатити накнаду из осигурања за све осигуране случајеве који су наступили током једне године осигурања, а највише двоструки износ уговорене суме осигурања (агрегатни лимит).

 **Услови осигурања**

 - Под осигурањем чланова - стоматологa подразумева се осигурање од ризика одређених конкурсном документацијом, али само за време док обављају своју професионалну делатност.

 - Наручилац задржава право да врши корекцију броја чланова - стоматолога у складу са бројем укупно уписаних чланова.

 **Квалитет осигурања и рекламација**

 - У случају неадекватно извршене услуге, Наручилац задржава право да о томе обавести понуђача, који је дужан отклонити евентуалне недостатке у року од 3 (три) дана, од дана пријема обавештења;

 - Понуђач је дужан да у случају настанка осигураног случаја који је предмет јавне набавке, услугу обави благовремено, квалитетно у складу са правилима струке из области осигурања, добрим пословним обичајима и пословном етиком.

 Висину премије у понуди уписати у номиналном износу по једном члану и за укупан број предвиђених чланова.

 Премија осигурања се плаћа у 12 месечних рата.

 Наручилац може након закључења Уговора повећати обим предмета набавке, с тим да се вредност уговора може повећати максимално до 5% од укупне вредности уговора, уколико за то постоје оправдани разлози. Наручилац задржава право да врши корекцију броја чланова, у складу са динамиком уписаних члановa.

 Понуђач чија понуда буде изабрана као најповољнија, обавезан је да достави Полису осигурања и Услове за осигурање лица у вези са предметом јавне набавке.

**3. Место и рок – време извршења:** Предметна јавна набавка је на период од једне године, почев од 01.12.2020. године, са обавезом накнаде штете за догађаје настале у периоду осигурања, најмање 3 (три) године по истеку уговора. Апсолутна застара најмање 5 (пет) година од истека календарске године у којој је полиса истекла.

**4. Начин спровођења контроле:** Контрола извршења уговора врши се од стране стручне службе наручиоца.

**5. Обавезне допунске погодности за осигуранике – чланове коморе стоматолога**

Понуђачи су у обавези да понуде члановима Коморе стоматолога да на основу овога осигурања код понуђача могу закључити и своја лична осигурања са попустом од минимум 10% и то за: осигурање непокретне имовине, осигурање стоматолошке опреме, осигурање осигураника и лица запослених код осигураника од незгоде; односно са попустом од минимум 15% за: каско осигурање, путно-здравствено осигурање и додатно индивидуално осигурање од професионалне одговорности и тај додатни износ сами уплаћују, што се укључује у пондерисање.

6. Додатно индивидуално осигурање од професионалне одговорности и тај додатни износ сам уплаћује за годишњу премију од 125 € и осигурану суму од 15.000,00 € два пута за штетне случајеве настале у току уговореног периода осигурања што се не укључује у пондерисање.

За додатно индивидуално осигурање учешће у штети - франшиза износи 100 евра за штете до 2.000,00 евра, односно 5% од износа настале штета које су изнад 2.000,00 евра.

Осигурање правне заштите на годишњу премију од 125 € и осигурану суму од 20.000,00 €, два пута, за штетне случајеве у току уговореног периода осигурања, што се не укључује у пондерисање.

7.Обавеза осигуравача је да обезбеди правну помоћ за осигураника, изузев ако осигураник то не жели.